Ɣer G. Genette, ameyḍres d anekcum n uḍris daxel n uḍris niḍen. Amyeḍres-agi d assaγ gar yiḍrisen yezmer ad yili s wudem ibanen neγ s wudem uffir.9 Ma yella d M. A. Salḥi yesbadu-t-id : « d ṣṣenf n wassaγ n teḍrist. D assaγ yezdin sin yeḍrisen n teskla ( neγ ugar), yiwen yewwi-d seg wayeḍ. Assaγ-agi, yefraq s timmad-is d lesnaf. Deg temuγli n Genette. Yezmer ad yili wassaγ gar sin n yeḍrisen d awehhi kan : yiwen n uḍris ad d iwehhi γer wayeḍ. Akken yezmer ad yili wassaγagi d tabdert : yiwen n uḍris ad d-yebder wayeḍ. »10.